EkBass/fiwiki-20250220-pages-articles huggingface dataset:
Jazno (järvi Pustoškan piirissä)

Jazno () on järvi Luoteis-Venäjällä Pihkovan alueen Pustoškan piirissä. == Maantietoa == Järvi on 7,9 kilometriä pitkä, 1,6 kilometriä leveä ja sen pinta-ala on 7,7 neliökilometriä eli 770 hehtaaria. Järven keskiosissa esiintyy monia harjuihin viittaavia piirteitä, joiden perusteella voidaan päätellä, että järven pohjalla kulkisi mahdollisesti parikin harjujaksoa järven poikki. Vedenpinnan yläpuolella näkyy harjuista niemi, saaria ja niiden välissä on ilmakuvien mukaan matalikoita. Sekä järven länsi- että itäpää ovat kuin suuria lahtia, joissa järvi kapenee selvästi. Järvellä on 24 saarta, joiden yhteispinta-ala on 64 hehtaaria. Lähes kaikki saaret sijaitsevat järven keskiosassa ja pisin saarista on 870 metriä ja levein 280 metriä. Saaret vaikuttavat autioilta. Ympäristö on pääasiassa metsämaata. Etelärannoilla on rantaan ulottuvia peltomaita ja niittyjä. Järven länsipäässä sijaitsee Kopninon () kylä ja sen vieressä pieni Melnitsa (). Järven keskellä ja sen pohjoisrannalla sijaitsee Anušihan () asuinalue ja etelärannassa Petrašin () kylä. Itäpään rannassa on vielä Krjutšekin () kulmakunta, mutta harjun takana pohjoisessa vaikuttaa vielä Satonkinon () kylä. Krjutšekissa on ilmakuvien perusteella järvessä useita kalankasvattamon rysiä. Etelästä haarautuu valtatieltä M-9 eli E22 pohjoiseen kulkeva tie, joka menee Melnitsan läpi ja ohittaa järven sen länsipuolelta. Se jatkaa matkaa edelleen pohjoiseen siellä sijaitseville pikkukylille. == Luontoarvoja == Järvessä elää ainakin hauki, ahven, särki, lahna, muikku, säyne, suutari, made, kiiski, sorva, rantanuoliainen, allikkosalakka, mutakala, törö, salakka, pasuri, punasalakka, ruutana, nieriä, simppu ja kymmenpiikki. Järven pohja on siltin sekaista hiekkaa ja sen rannat ovat paikoin kivisiä. == Vesistösuhteita == Jazno sijaitsee Velikajan valuma-alueella. Sen laskujoki Jaznitsa on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on lähteestä riippuen 67,3 tai 61,6 neliökilometriä . Se on melko suuri, mutta järveen laskee useita ojia. Järven pohjoisrantaan ja sen länsipäässä laskee Orlen () järvestä lyhyt laskuoja. Sen vauma-alueella sijaitsevat todennäköisesti myös järvet Sitno () ja Lešenskoje (), joita yhdistää oja. Toisaalta, ne voivat kuulua pohjoisrantaan laskevalle Rubeženkaojalle (), joka virtaa näiden lähellä. Etelärantaan laskee seitsemän ojaa, joiden valuma-alueille kuuluu kolme pientä järveä tai lampea. Järven laskujoki Jaznits alkaa sen länsipään pohjoisesta lahdesta. Se yhtyy Velikajaan jo 1,3 kilometrin päässä. Matkalla Velikajaan jokeen yhtyy oikealta sen sivuoja Tšernaja (), joka alkaa Borodinon () järvestä. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Pustoškan piiri
Tinni Wikström

Tiina Reetta ”Tinni” Wikström (s. 25. marraskuuta 1988 Vantaa) on suomalainen radio- ja televisiojuontaja. Wikström juonsi vuoden 2022 loppuun saakka arki- iltapäivisin Radio Suomipopilla Juuso Mäkilähteen kanssa Juuso ja Tinni Show’ta. Vuodesta 2023 alkaen hän on ollut mukana uudessa Aamulypsyssä Juuso Mäkilähteen ja Tuukka Ritokosken kanssa. == Radioura == Tinni Wikström aloitti 2013 Nelonen Median Loop-radiokanavan juontajana. Hän siirtyi vuonna 2017 Juuso Mäkilähteen kanssa juontamaan Radio Suomipopilla Juuso ja Tinni Show’ta. == Televisioura == Wikström on ollut The Voice of Finlandissa backstage- juontaja vuonna 2016–2017. Juuso Mäkilähde osallistutti Tinnin Napakymppiin, mistä Tinni sai kuulla suorassa radiolähetyksessä. Lisäksi hänet tunnetaan Paasosen polttaritoimisto -ohjelmasta vuodelta 2020. Wikström juonsi vuoden 2021 Big Brother Suomi VIP -ohjelmaa yhdessä Anni Hautalan ja Kimmo Vehviläisen kanssa. Tinni Wikströmin televisioroolit Vuosi Ohjelma Rooli 2016–2017, 2020, 2021 The Voice of Finland Backstage-juontaja 2018 Napakymppi Neiti X 2020 Paasosen polttaritoimisto Juontaja 2021 Big Brother Suomi VIP Juontaja ==Lähteet== Luokka:Suomalaiset juontajat Luokka:Vuonna 1988 syntyneet Luokka:Elävät henkilöt
Rain on Me

Rain on Me on yhdysvaltalaisartistien Lady Gagan ja Ariana Granden musiikkikappale. Sen julkaisi Interscope Records Gagan kuudennen, Chromatica- studioalbumin toisena singlenä 22. toukokuuta 2020. Kappaleen ovat sanoittaneet Gaga, Grande, Alexander Ridha, Nija Charles, Rami Yacoub, Michael Tucker, Martin Bresso ja Matthew Burns, joista Tucker ja Burns myös tuottivat sen. ”Rain on Me” on lajityypiltään ”ylätempoinen” tanssipop, disko ja house kappale, johon on otettu elementtejä myös French housesta. Kappaleen musiikkivideon ohjasi Robert Rodriguez ja se julkaistiin singlen julkaisupäivänä. ”Rain on Me” sai julkaisunsa jälkeen pääosin positiivisen vastaanoton musiikkikriitikoilta, jotka kehuivat sen melodiaa ja tarttuvuutta. Kappale voitti parhaan pop-duon/ryhmäesityksen Grammy-palkinnon vuonna 2021. ==Lähteet== Luokka:Vuoden 2020 kappaleet Luokka:Lady Gagan kappaleet Luokka:Ariana Granden kappaleet Luokka:Grammy-palkitut kappaleet Luokka:Billboard Hot 100 -listan ykköset
Laajakallion koulu

Laajakallion koulu on Kirkkonummen Laajakalliossa toimiva koulu, jossa on peruskoulun ala-asteen luokat 1–6. Koulun rehtorina toimii Anu Virtanen. Laajakallion päiväkoti ja esikoulu toimivat samassa rakennuksessa Laajakallion koulun kanssa. Koulu sijaitsee lähellä Tolsan juna-asemaa Länsi- Laajakalliossa. Koululla järjestettäviä tapahtumia ovat muun muassa vuotuiset Laajakallion koulun joulumyyjäiset. Liikuntasalia käyttävät useat urheiluseurat. ==Lähteet== * https://www.kirkkonummi.fi/laajakallion-koulun- omat-sivut Luokka:Kirkkonummen peruskoulut
Renée Richards

Renée Richards (s. 19. elokuuta 1934) on yhdysvaltalainen silmälääkäri ja entinen tennispelaaja, joka menestyi ammattilaistasolla 1970-luvulla. Hänet tunnetaan yhtenä ensimmäisistä transsukupuolisista urheilijoista. Richards oli alun perin Richard Raskind -niminen mies, jonka sukupuoli korjattiin kirurgisesti naiseksi vuonna 1975. Raskind oli jo nuoruudessaan taitava baseballin ja tenniksen pelaaja. Hän valmistui lääkäriksi vuonna 1959 ja erikoistui silmäkirurgiksi. Raskind liittyi vuonna 1963 Yhdysvaltojen laivastoon, jossa hän täydensi opintojaan. Raskind menestyi ennen sukupuolenkorjaustaan tenniksen miesten amatöörisarjoissa Yhdysvalloissa. Renée Richardsiksi nimensä muuttaneena hän osallistui vuosi leikkauksensa jälkeen La Jollan isoon amatööriturnaukseen, jossa hän pelasi voitokkaasti muita naisia vastaan ja aiheutti valtavan kohun mediassa. Richards alkoi tämän jälkeen tähdätä myös ammattilaiskisoihin. Siirtymistä hidasti kiivaana käynyt keskustelu siitä, kuuluuko Richards naisten kilpailuihin. Richards ei suostunut Yhdysvaltojen tennisliiton vaatimaan kromosomitestiin, mutta vuonna 1977 hän voitti valituksensa oikeudessa ja sai pelioikeuden Yhdysvaltain avoimeen tennisturnaukseen US Openiin. Richards lopetti ammattilaisuransa pelaajana 47-vuotiaana vuonna 1981. Tämän jälkeen hän valmensi tšekkoslovakialaislähtöistä yhdysvaltalaista naistenniksen kärkipelaajaa Martina Navratilovaa. == Lähteet == Luokka:Yhdysvaltalaiset tennispelaajat Luokka:Vuonna 1934 syntyneet Luokka:Elävät henkilöt
Cersei Lannister

Cersei Lannister on kuvitteellinen hahmo yhdysvaltalaiskirjailija George R. R. Martinin kirjasarjassa Tulen ja jään laulu sekä sen pohjalta tehdyssä televisiosarjassa Game of Thrones, jossa häntä näyttelee Lena Headey. Cersei on yksi tarinan päähenkilöistä, vaikka hänet kuvataan antagonistina sen alussa. Kirjasarjan neljännessä osassa Korppien kestit tapahtumia seurataan ensimmäistä kertaa myös Cersein näkökulmasta. Cersei kuuluu Lannisterien sukuun. Hän on Casterlynkallion lordin Tywin Lannisterin ja tämän edesmenneen vaimon Joanna Lannisterin tytär. Jaime Lannister ja Tyrion Lannister ovat hänen veljiään. Sekä kirja- että televisiosarjan alussa Cersei on naimisissa Westerosin kuninkaan Robert Baratheonin kanssa. Heidän avioliittonsa solmittiin sen jälkeen, kun Robert nousi kuninkaaksi Cersein isän avulla. Heillä on kolme lasta: Joffrey Baratheon, Myrcella Baratheon ja Tommen Baratheon.Cogman, s. 72–73 Cersein ja Robertin avioliitto on rakkaudeton, mutta hänellä on insestinen suhde kaksoisveljensä Jaimen kanssa. Toista veljeään Tyrionia hän kuitenkin inhoaa.Cogman, s. 76 Cersei kuvataan kauniina ja älykkäänä hahmona, joka ei kaihda kyseenalaisiakaan keinoja ajaessaan omaa etuaan. Omiin lapsiinsa hän kuitenkin suhtautuu äärimmäisen rakastavasti, eikä näe näiden huonoja puolia.Cogman, s. 79 Cersei on sisaruksistaan kunnianhimoisin, mutta hänellä on sukupuolensa takia vaikeuksia saada haluamaansa valtaa. == Lähteet == * === Viitteet === == Aiheesta muualla == * Cersei Lannister A Wiki of Ice and Firessa * Cersei Lannister Game of Thrones Wikissä Luokka:Tulen ja jään laulu -kirjasarjan henkilöhahmot Luokka:Televisiohahmot Luokka:Kuvitteelliset kuninkaalliset Luokka:Kuvitteelliset joukkomurhaajat
Mino (Gifu)

Mino () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin eteläosassa Nagarajoen varrella. Kaupungin keskustasta ylävirtaan Nagarajokeen liittyy sen sivujoki Itadori. Minossa on 20 357 asukasta (maaliskuussa 2020) ja sen pinta-ala on 117,01 neliökilometriä. Minon seutu tunnetaan etenkin Mino-washin eli Minon japaninpaperin valmistuksesta. Minon kaupunki kehittyi 1600-luvun alusta lähtien jokisatamana, japaninpaperin kauppapaikkana ja linnanaluskaupunkina Kanamori-klaanin hallinnassa. Se tunnettiin alun perin nimellä Kōzuchi, kunnes se vaihtoi nimensä Minoksi paperilaadun mukaan vuonna 1911. Kaupunkioikeudet Minolle myönnettiin laajan kuntaliitoksen yhteydessä vuonna 1954. Warabin alueen paperinvalmistustaito on lisätty valtion merkittävän aineettoman kulttuuriperinnön luetteloon ja vuonna 2014 myös Unescon aineettoman kulttuuriperinnön luetteloon. Paperinvalmistuksen lisäksi Minoon on syntynyt muun muassa terien valmistusta ja koneteollisuutta. Minon historiallinen vanhakaupunki, jonka talot on varustettu valkoisin udatsu-palomuurein, on suojeltu. Se on suosittu vierailukohde, jossa järjestetään vuosittain Minon japaninpaperiin keskittynyt taidefestivaali. Vanhassakaupungissa sijaitseva Osaka-suvun historiallinen asuintalo on valittu yhdeksi Japanin tärkeän kulttuuriomaisuuden kohteista. Kaupunki tunnetaan myös Oyada-jinjan šintolaisen pyhäkön Hinkoko-matsuri-festivaalista. Minoa palvelee Nagaragawa- rautatien Etsumi-nan-linja. == Kuvia == Tiedosto:Mino Bridge and Mount Ogura.jpg|Minon silta ja Oguravuori Tiedosto:Raisyoji sanmon.JPG|Raishō-jin temppeli Tiedosto:Mino city center area Aerial photograph.1982.jpg|Mino vuoden 1982 ilmakuvassa Tiedosto:Suhara-jinja meoto hinoki.jpg|Suhara-jinjan japaninsypressipuut Tiedosto:Minosta.JPG|Mino-shin rautatieasema == Lähteet == == Aiheesta muualla == * Kaupungin internetsivut Luokka:Gifun prefektuurin kaupungit
Kiinan tasavallan asevoimat

Kiinan tasavallan kansalliset asevoimat () on Kiinan tasavallan, eli Taiwanin, valtiolliset asevoimat. Se koostuu kuudesta puolustushaarasta, joista suurin on Kiinan tasavallan armeija. == Historia == Kiinan tasavallan paetessa Taiwanille suurin osa Kiinan laivastosta ja ilmavoimista siirtyi sen mukana, mikä osaltaan vaikeutti Mao Zedongin pyrkimyksiä valloittaa saari ja tukahduttaa Tšiang Kai-šekin johtama vastarinta lopullisesti. Alkujaan armeija oli kuomintangin puolisotilaallinen yksikkö ja toimi nimellä Kansallinen vallankumousarmeija. Asevoimien kansallistaminen alkoi 1940-luvun lopulla, jolloin kenraali Sun Li-jen alkoi uudistamaan armeijaa. Vuonna 1949 Tšiang julisti poikkeustilan koko Taiwanin alueelle, mikä muutti Kiinan tasavallan käytännössä sotilasdiktatuuriksi. Poikkeustila loppui vuonna 1987. Tuona aikana Yhdysvallat mm. aloitti sotilasyhteistyön Taiwanin kanssa. Asevoimien rooli on perinteisesti ollut puhtaasti sotilaallinen, mutta vuodesta 2009 lähtien asevoimat on osallistunut myös luonnonkatastrofien raivaustöihin ja väestön pelastustehtäviin. Tähän ryhdyttiin sen jälkeen, kun asevoimat sai laajaa kritiikkiä Morakot-taifuunin iskettyä saarelle vuonna 2009. Taiwan lakkautti yleisen asevelvollisuuden vuonna 2016 ja viimeiset kutsunnat pidettiin seuraavana vuonna. Asevelvollisuus on sittemmin palautettu, ja vuonna 2022 sen pituudeksi määrättiin yksi vuosi. == Nykyään == Nykyään Kiinan tasavallan perustuslaki kieltää asevoimien käytön jonkun yksittäisen puolueen tai yksilön poliittisiin tarkoituksiin. Asevoimien aktiivisessa palveluksessa olevat sotilaat eivät myöskään saa toimia siviiliviroissa. Taiwanin armeijan koko on noin 170 000 sotilasta, mikä on saman verran kuin esimerkiksi Saksassa. Reservin koko noin 700 000 henkilöä. Vuonna 2020 asevoimien budjetti oli 13,1 miljardia dollaria. Tämä on arviolta hieman yli 2 % maan BKT:sta. Lokakuussa 2021 kävi ilmi, että Yhdysvaltain erikoisjoukkojen noin 20 sotilaan osasto oli harjoitellut useita kuukausia Taiwanissa paikallisen armeijan kanssa. Taiwanin puolustusministeri ei aluksi kommentoinut asiaa, mutta Pentagonin mukaan yhteisharjoitus oli linjassa USA:n politiikan kanssa ottaen huomioon Kiinan kansan vapautusarmeijan luoman uhan Taiwanin demokratialle. Kuun lopulla Tsai Ing-wen sanoi CNN:n haastattelussa, että Kiinan uhka kasvaa päivä päivältä, mutta sanoi myös uskovansa siihen, että USA tulisi Taiwanin avuksi. Hän myös myönsi, että yhdysvaltalaiset harjoittelevat yhdessä taiwanilaisten kanssa, mutta sanoi, että määrät ovat pieniä. == Katso myös == * Sotilasarvot Kiinan tasavallan asevoimissa == Galleria == Tiedosto:ROCAF 4th Medical Squadron Ambulance at Chiayi Air Force Base 20120811.jpg|Sotilasambulanssi Tiedosto:1945 Chiang Kai-shek inspected Chinese soldiers with shoes made of straw.jpg|Tšiang Kai-šek tarkastaa joukkoja vuonna 1945 Tiedosto:ROCA 10th Army Group Recruiting Booth with Mascots in Chengkungling Open Day 20131012.jpg|Armeijan maskotteja rekrytointiteltan edustalla Tiedosto:ROCA Officer Cadets Team Singing on Chengkungling Ground 20121006c.JPG|Kadettien kuoro == Lähteet == *
Mertsi

Mertsi on Suomessa käytetty etunimi, joka yleensä on miehennimi. Mertsi-nimi tunnetaan kuuluisasta Genoveva-tarinasta. Sen ensimmäinen suomenkielinen painos julkaistiin vuonna 1847. Legendan mukaan Genoveva oli 700-luvulla elänyt Brabantin herttuatar, joka piiloutui vuosikausiksi metsään välttääkseen kuolemanrangaistuksen. Herttuattaren pojan nimi oli alun perin Smertsi, mutta vuoden 1934 painoksessa häntä kutsuttiin Mertsiksi. Mertsi voi olla myös Meerin kutsumamuoto. Virallisena naisen etunimenä Mertsi on kuitenkin harvinainen. Digi- ja väestötietoviraston mukaan tämännimisiä naisia on toukokuuhun 2020 mennessä tilastoitu Suomessa vähemmän kuin 25. Mertsi-nimisiä miehiä on ollut huomattavasti enemmän: yli 600. Mertsillä ei ole nimipäivää almanakassa. ==Tunnettuja Mertsejä== * Mertsi-Ilmari Laurikainen (1916–1984), kirjailija * Mertsi Lindgren, muusikko ==Lähteet== ==Aiheesta muualla== * Etunimien taivutus: Mertsi (Kotimaisten kielten keskuksen verkkojulkaisu) Luokka:Etunimet
Pierre Marie Gallois

Pierre Marie Gallois (29. kesäkuuta 1911 – 24. elokuuta 2010) oli ranskalainen sotilas ja geopoliitikko. Gallois syntyi ranskalaisille vanhemmille Torinossa, Italiassa ja kuoli Pariisissa, Ranskassa. Hän tuli tunnetuksi Ranskan ydinpommin isänä eli nimellä Père de la Bombe A, vaikka olikin sotilas ja prikaatikenraali sotilasarvoltaan. Pierre Gallois toimi esimiestehtävissä Charles de Gaullen ollessa Ranskan presidenttinä. Gallois vastasi muun muassa Gerboise Bleue -ydinkokeesta Algeriassa vuonna 1960. Tuolloin Ranska kävi siellä siirtomaasotaa. Galloisin vastuulla oli myös Force de Frappen eli Ranskan ydiniskuvoimien kehittäminen. Pierre Gallois palveli toisen maailmansodan aikaan Kuninkaallisissa ilmavoimissa ja lensi Handley Page Halifax -pommikoneita vuodesta 1943. Hän oli avioliitossa Francoise -vaimon kanssa. Hänellä oli kolme poikaa. Luokka:Ranskalaiset kenraalit Luokka:Vuonna 1911 syntyneet Luokka:Vuonna 2010 kuolleet
Mikael Forsby

Mikael Forsby (s. 5. toukokuuta 1984) on suomalainen kosketinsoittaja, tuottaja ja yrittäjä. == Ura == Mikaelin ura alkoi Rion-taiteilijanimellä, kun hän opiskeli Pirkanmaan ammattikorkeakoulussa musiikkituotantoa. Samoihin aikoihin hän oli mukana perustamassa Dacia-yhtyettä ja lisäksi julkaisi Mikseri.netissä joitakin biittejä. Nykyään Mikael toimii kosketinsoittajana ja biisintekijänä Portion Boys -yhtyeessä. Omien projektiensa lisäksi Mikael on tehnyt kappaleita myös muille artisteille ja yhtyeille, esim. Eini ja Movetron. Mikael on toiminut myös Movetronissa keikkamuusikkona. Mikael on mukana pyörittämässä Saumaa Records -levymerkkiä, ja työskentelee Oulussa omassa kotistudiossaan. Mikael osallistui Tähdet tähdet -ohjelman 7. tuotantokaudelle syksyllä 2022. Ohjelma esitettiin televisiossa keväällä 2023. == Lähteet == Luokka:Suomalaiset kosketinsoittajat Luokka:Suomalaiset musiikkituottajat Luokka:Suomalaiset lauluntekijät Luokka:Portion Boys Luokka:Syntymävuosi puuttuu Luokka:Elävät henkilöt
Midnight Empire

__NOTOC__ Midnight Empire on One Desiren toinen studioalbumi, joka julkaistiin 22. toukokuuta 2020. newreleasesnow.com. Viitattu 23.5.2020 == Kappaleet == ==Kokoonpano== * André Linman – laulu, kitara * Jimmy Westerlund – kitara, laulu * Jonas Kuhlberg – basso * Ossi Sivula – rummut getreadytorock stargazedmagazine darkstars.de stormbringer.at dangerdog.com Imperiumi Kaaoszine Soundi == Lähteet == *Apple Music *metalplanetmusic.com === Viitteet === Luokka:Vuoden 2020 albumit Luokka:Suomalaiset hard rock -albumit
Donna (nimi)

Donna on naisen etunimi. Se tarkoittaa italiassa ’naista’ tai ’rouvaa’. Nimi on lyhentymä etunimestä Madonna, jossa alkuosan merkitys on ’minun’. Madonna- nimitys viittaa Neitsyt Mariaan. Digi- ja väestötietoviraston mukaan Donna on joulukuuhun 2024 mennessä ollut Suomessa virallisena etunimenä noin 150–160 naisella. Nimeä ei ole otettu almanakkaan, mutta se on päässyt mukaan koirien (12. tammikuuta), kissojen (8. helmikuuta) ja hevosten (8. helmikuuta) nimipäiväluetteloihin. == Tunnettuja Donnia == * Donna Arima (1934–2020), suomalainen iskelmä- ja jazzlaulaja * Donna Brown (s. 1955), kanadalainen oopperalaulaja * Donna De Varona (s. 1947), yhdysvaltalainen uimari ja olympiavoittaja * Donna D’Errico (s. 1968), yhdysvaltalainen malli ja näyttelijä * Donna Fraser (s. 1972), brittiläinen pikajuoksija * Donna Gurr (s. 1955), kanadalainen uimari ja olympiamitalisti * Donna Haraway (s. 1944), yhdysvaltalainen tekniikan tutkija ja feminismin teoreetikko * Donna-Marie Hartley (1955–2013), brittiläinen pikajuoksija ja olympiavoittaja * Donna Karan (s. 1948), yhdysvaltalainen muotisuunnittelija * Donna Leon (s. 1942), yhdysvaltalainen kirjailija * Donna Lewis (s. 1973), walesilainen laulaja * Donna Mills (s. 1940), yhdysvaltalainen näyttelijä * Donna Quinn-Brown (s. 1963), australialainen koripalloilija * Donna Reed (1921–1986), yhdysvaltalainen näyttelijä * Donna Simpson (s. 1967), yhdysvaltalainen, maailman lihavimpiin kuuluva henkilö * Donna Strickland (s. 1959), kanadalainen Nobel-palkittu fyysikko * Donna Summer (1948−2012), yhdysvaltalainen laulaja * Donna Tartt (s. 1963), yhdysvaltalainen kirjailija * Donna Vekić (s. 1996), kroatialainen tennispelaaja * Donna Weinbrecht (s. 1965), yhdysvaltalainen freestylehiihtäjä ja olympiavoittaja * Donna Wilkes (s. 1959), yhdysvaltalainen näyttelijä * Donna Williams (1963–2017), australialainen kirjailija, luennoitsija ja laulaja-lauluntekijä == Kuvitteellisia Donnia == * Donna Paukku, päähenkilö samannimisessä televisiosarjassa * Donna Troy, Ihmetyttö, supersankaritar DC Comicsin sarjakuvissa == Lähteet == Luokka:Etunimet
Bangaru Laxman

Bangaru Laxman (17. maaliskuuta 1939 – 1. maaliskuuta 2014) oli intialainen poliitikko, joka toimi Intian kansanpuolueen (BJP) puheenjohtajana vuosina 2000–2001. Hän edusti Gujaratin osavaltiota Rajya Sabhassa vuosina 1996–2002. Vuonna 1999 hän toimi valtioministerinä Atal Bihari Vajpayeen hallituksessa. Laxman syntyi dalitperheeseen vuonna 1939. Hän aloitti yhteiskunnallisen toimintansa liittymällä hindunationalistisen Rashtriya Swayamsevak Sangh (RSS) -vapaaehtoisjärjestön jäseneksi. Hän liittyi Bharatiya Jana Sangh -puolueeseen vuonna 1969. Vuonna 1980 perustetussa Intian kansanpuolueessa hän toimi alusta alkaen Andhra Pradeshin paikallisosaston johtotehtävissä. Hän oli BJP:n Andhra Pradeshin paikallisosaston pääsihteeri vuoteen 1985, jolloin hänet ylennettiin johtamaan puolueen toimintaa osavaltiossaan. Hän toimi Andhra Pradeshin osavaltioparlamentin ylähuoneessa lainsäätäjänä 1985–1986. Tultuaan valituksi BJP:n puheenjohtajaksi, vuonna 2000, hän oli puolueensa ensimmäinen alhaiskastinen ja etelä-intialainen puheenjohtaja. Puoluelähteiden mukaan Atal Bihari Vajpayee edisti hänen valintaansa, jotta puolue voisi laajentua helpommin Etelä-Intian ja alhaiskastisten yhteisöjen keskuuteen. RSS- yhteyksistään huolimatta häntä pidettiin puolueensa maltillisen siiven edustajana. Hänen kautensa puheenjohtajana päättyi seuraavana vuonna, kun Tehelka-uutissivusto tarjosi hänelle lahjuksia olemattoman aseyrityksen nimissä. Tehelkan julkaisemat nauhoitteet johtivat korruptiokohuun, minkä seurauksena Laxman päätti irtisanoutua tehtävistään. ==Lähteet== Luokka:Intian kansanpuolueen poliitikot Luokka:Rajya Sabhan jäsenet Luokka:Vuonna 1939 syntyneet Luokka:Vuonna 2014 kuolleet
Lintulaakson koulu

Lintulaakson koulu on Espoon Suur-Leppävaaran Lintuvaaran kaupunginosassa sijaitseva noin 550 oppilaan suomenkielinen alakoulu (luokka-asteet 0–6). Bruttopinta-alaltaan 6 200 neliömetrin laajuinen koulurakennus (2003) on arkkitehti Kari Palasteen suunnittelema. Koulun piha-alueiden liikunta- ja leikkimahdollisuuksia on kiitetty. Opetusalan ammattijärjestö OAJ on nimennyt koulun Vuoden kouluksi (2016). ==Lähteet== ==Aiheesta muualla== *Mikael Mikkonen (9.8.2018) Ensimmäisen luokan opettaja: Aluksi työstetään sitä, että oppilas löytäisi paikkansa ja kavereita (yle.fi) Luokka:Espoon peruskoulut Luokka:Lintuvaara
Paul von Hoensbroech

Paul von Hoensbroech, salanimi: Botho von Rheinfelden (29. kesäkuuta 1852 Schloss Haag, Geldern – 29. elokuuta 1923 Berliini, Saksa) kreivi, oli uskontopoliittinen alankomaalainen kirjailija, joka 1893 luopui katolisuudesta ja jesuiittain veljeskunnasta. Hän kääntyi 1895 evankeliseen uskoon ja esiintyi sittemmin katolisuuden vastustajana. Hänen tärkeimmät teoksensa ovat Mein Austritt aus dem Jesuitorden (1893) ja Der Ultramontanismus (1897) Viitattu 23.5.2020. Hoensbroech opiskeli teologiaa ja oikeustieteitä. == Lähteet == ==Aiheesta muualla== Luokka:Alankomaalaiset kirjailijat Luokka:Tietokirjailijat Luokka:Vuonna 1852 syntyneet Luokka:Vuonna 1923 kuolleet
Jan Hendrik Hofmeyr

Jan Hendrik Hofmeyr (1845–1909) oli eteläafrikkalainen poliitikko. Hänet valittiin 1879 Kapmaan eduskuntaan, ja sen jälkeen hän oli afrikanderi- puolueen vaikutusvaltaisimpia johtajia. Hän oli 1881 jonkin aikaa ministerinä mutta kieltäytyi sittemmin hallituksen jäsenyydestä samalla kun hän kuitenkin vaikutusvaltansa avulla perusti ja lakkautti ministeriöitä. Hän osallistui 1887 Lontoon ja 1894 Ottawan siirtomaakonferensseihin. Vaikka Hofmeyr ajoi Etelä-Afrikassa hollantilais-kansallisia etuja, hän tuki kuitenkin samalla Britannian valtaa. Ennen vuoden 1899 buurisodan syttymistä hän taivutteli Transvaalin hallitusta myönnytyksiin. Vuonna 1902 hän sai afrikanderi-liiton uudistetuksi laajemmalla pohjalla. Hän kuoli 1909. Viitattu 23.5.2020. Viitattu 23.5.2020. == Lähteet == ==Aiheesta muualla== Luokka:Eteläafrikkalaiset poliitikot Luokka:Vuonna 1845 syntyneet Luokka:Vuonna 1909 kuolleet
Julius Conrad Antell

Julius Conrad (Konrad) Antell (18. helmikuuta 1768 Oulu – 2. huhtikuuta 1835 Oulu) oli lakimies, joka toimi tullihallituksen ylijohtajana. Antellin vanhemmat olivat tullikirjuri, vt. tullitarkastaja Henrik Antell ja Helena Nordheim ja puoliso vuodesta 1800 Anna Katarina Engman (k. 1846). Antell opiskeli Oulun triviaalikoulussa ja tuli ylioppilaaksi Turussa 1783. Tuomarintutkinnon hän suoritti 1788, jolloin hän toimi myös Vaasan hovioikeuden auskultanttina. Antell oli Oulun lääninhallituksen lääninkanslisti 1784 ja Oulun läänin vt. lääninsihteeri 1789, Kajaanin pataljoonan sotatuomari vuodesta 1790, viranvaihdon kautta Kemin ja Kajaanin kihlakuntien tuomari vuodesta 1792 ja tuomiokunnan jaon jälkeen Kemin tuomiokunnan tuomari 1804–1812. Laamannin arvonimen 1804 saanut Antell oli Oulun läänin vt. maaherra 1802–1804 ja päätullijohtokunnan eli tullihallituksen ylitirehtööri vuodesta 1828, mistä tehtävästä hän sai eron 1831.Yrjö Kotivuori, Ylioppilasmatrikkeli 1640–1852: Julius Konrad Antell. Verkkojulkaisu 2005. (Viitattu 23.5.2020) Antell oli Nybyn lasitehtaan omistaja 1813–1816.* Kopisto, S. 1972. Nybyn lasiruukin vaiheita. Pohjois- Pohjanmaan Museon julkaisuja 2, Oulu. 32 s. ==Lähteet== Luokka:Suomalaiset virkamiehet Luokka: Suomalaiset tuomarit Luokka: Oulun läänin maaherrat Luokka: Valtionlaitosten johtajat Luokka:Vuonna 1768 syntyneet Luokka:Vuonna 1835 kuolleet
Oliver Wendell Holmes

Oliver Wendell Holmes (29. elokuuta 1809 – 7. lokakuuta 1894) oli yhdysvaltalainen kirjailija ja lääkäri. Holmes kirjoitti runsaasti enimmäkseen humoristisia ja satiirisia runoja, esimerkiksi kokoelmat Humorous poems (1865), Songs of many seasons (1874), The iron gate and other poems (1880). Ehkä parasta Holmes on luonut filosofisten pakinoiden alalla. Niitä ovat Autocrat of the breakfast table (1859), The poet at the breakfast table (1872) ja Over the teacups (1890). Holmesin romaaneista mainittavia ovat Elsie Venner (1861), The guardian angel (1868), ja A mortal antipathy (1885). Holmesin kootut teokset ilmestyivät 1890. Viitattu 23.5.2020. Holmesin poika oli yhdysvaltalainen oikeustieteilijä Oliver Wendell Holmes, Jr. == Lähteet == == Aiheesta muualla == Luokka:Yhdysvaltalaiset kirjailijat Luokka:Yhdysvaltalaiset lääkärit Luokka:Vuonna 1809 syntyneet Luokka:Vuonna 1894 kuolleet
Christian Avellan

Christian (Kristian) Avellan (30. heinäkuuta 1778 Tenhola – 19. elokuuta 1848 Nauvo) oli suomalainen tuomari ja virkamies, joka toimi tullihallituksen ylijohtajana. Christian Avellanin vanhemmat olivat kirkkoherra Johan Avellan ja Eva Helena Dickman. Hän tuli ylioppilaaksi Turussa 1794 ja suoritti tuomarintutkinnon 1800, jolloin hän myös toimi Turun hovioikeuden auskultanttina. Varatuomarin arvon Avellan sai 1808. Hän oli Turun hovioikeuden ylimääräinen notaari vuodesta 1803, kanslisti vuodesta 1809, ylimääräinen viskaali vuodesta 1810, notaari vuodesta 1811 ja protonotaari vuodesta 1816. Samasta vuodesta Avellan toimi senaatin prokuraattorintoimituskunnan sihteerinä sekä Suomen vaihto-, laina- ja talletuskonttorin asiamiehenä 1819–1827. Turun hovioikeuden hovioikeudenneuvos hänestä tuli 1827 ja päätullijohtokunnan eli tullihallituksen ylitirehtööri vuonna 1831, mistä tehtävästä hän sai eron 1841.Yrjö Kotivuori, Ylioppilasmatrikkeli 1640–1852: Kristian Avellan. Verkkojulkaisu 2005. (Viitattu 23.5.2020) ==Lähteet== Luokka: Suomalaiset tuomarit Luokka:Suomalaiset virkamiehet Luokka: Valtionlaitosten johtajat Luokka:Vuonna 1778 syntyneet Luokka:Vuonna 1848 kuolleet
Vuoden kuvittaja -palkinto

Vuoden kuvittaja -palkinto on Kuvittajat ry:n vuosittain jakama palkinto kuvittajalle, tiimille tai työryhmälle, joka on edistänyt ja edustanut alaa merkittävällä tavalla. Palkinnon suuruus on 10 000 euroa ja se rahoitetaan Kopiosto ry:n keräämillä tekijänoikeuskorvauksilla.. Vuonna 2019 Kuvittajat ry teki palkintouudistuksen, jossa aiemmat palkinnot yhdistettiin, ja näin tuli mahdolliseksi jakaa yksi suuri kuvittajapalkinto. ==Palkitut== * 2019 Matti Pikkujämsä * 2020 Aliina Kauranne * 2021 Pauliina Mäkelä * 2022 Irene Suosalo * 2023 Antti Kalevi * 2024 Marika Maijala Lähde ==Lähteet== Luokka:Suomalaiset taide- ja kulttuuripalkinnot
América Móvil

América Móvil, S.A.B. de C.V on meksikolainen tietoliikenneyhtiö, jonka pääkonttori sijaitsee Méxicossa. Se on perustettu vuonna 2000. == Aiheesta muualla == *Yrityksen verkkosivusto Luokka:Tietoliikenneyhtiöt Luokka:Meksikolaiset yritykset
Herman Peter Höckert

Herman Peter (Petter) Höckert (14. elokuuta 1824 Vaasa – 27. helmikuuta 1891 Nauvo) oli suomalainen tuomari ja virka- ja valtiopäivämies, joka toimi tullihallituksen ylijohtajana. Höckertin vanhemmat olivat kauppias Herman Gustaf Höckert ja Karolina Elisabet Malm. Vaasan triviaalikoulun oppilas Höckert tuli ylioppilaaksi Helsingissä 1841 ja opiskeli yliopistossa oikeustiedettä vuodesta 1843 ja venäjän kieltä Moskovassa 1844. Tuomarintutkinnon 1845 suorittanut Höckert oli samana vuonna Vaasan hovioikeuden auskultantti. Varatuomarin arvon Höckert sai 1850 ja kihlakunnantuomarin arvonimen 1862. Turun hovioikeuden auskultantiksi hän tuli 1849 ja Turun ja Porin läänin varalääninkamreeriksi 1850 ja varalääninsihteeriksi 1856. Helsingin alipoliisimestarina Höckert toimi vuodesta 1861, päätullijohtokunnan eli tullihallituksen sihteeri hän oli vuodesta 1863 ja asessori vuodesta 1867. Höckert toimi Turun kunnallispormestarina vuodesta 1869 ja senaatin valtiovaraintoimituskunnan esittelijäsihteerinä 1881. Samana vuonna hänestä tuli tullihallituksen ylijohtaja, mistä tehtävästä hän sai eron 1890. Tällöin hänelle myönnettiin myös valtioneuvoksen arvo. Höckert oli porvarissäädyssä Turun edustaja valtiopäivillä 1872 ja 1877–1878.Yrjö Kotivuori, Ylioppilasmatrikkeli 1640–1852: Herman Petter Höckert. Verkkojulkaisu 2005. Viitattu 23.5.2020. ==Lähteet== Luokka: Suomalaiset tuomarit Luokka:Suomen suuriruhtinaskunnan virkamiehet Luokka: Valtionlaitosten johtajat Luokka: Suomen suuriruhtinaskunnan porvarissäädyn valtiopäivämiehet Luokka:Turun kaupunginjohtajat ja pormestarit Luokka:Vuonna 1824 syntyneet Luokka:Vuonna 1891 kuolleet
Oliver Wendell Holmes (nuorempi)

Oliver Wendell Holmes, Jr. (8. maaliskuuta 1841 Boston, Massachusetts, Yhdysvallat – 6. maaliskuuta 1935, Washington, D.C.) oli yhdysvaltalainen juristi, tuomari ja oikeustieteilijä, joka toimi Yhdysvaltain korkeimman oikeuden tuomarina yli 30 vuotta. Holmesin isä oli lääkäri ja kirjailija Oliver Wendell Holmes. Nuorempi Holmes palveli sotilaana Yhdysvaltain sisällissodassa, minkä jälkeen hän opiskeli oikeustiedettä Harvardin yliopistossa. Uransa alussa hän toimi American Law Review'n toimittajana ja julkaisi merkittävän teoksen The Common Law (1881). Holmes nimitettiin Harvardin yliopiston professoriksi vuonna 1882, Massachusettsin korkeimman oikeuden tuomariksi vuonna 1889, ja presidentti Franklin D. Roosevelt nimitti hänet vuonna 1902 Yhdysvaltain korkeimman oikeuden tuomariksi. == Oikeustiede == Holmes kuuluu amerikkalaisen oikeusrealismin varhaisimpiin edustajiin, ja häntä on myös pidetty suuntauksen perustajanaLaakso 2012, s. 64Siltala 2010, s. 104. Holmesin oikeusteoria kiteytyy hänen toteamuksiinsa, että "oikeuden elämä ei ole ollut logiikkaa, vaan kokemusta" () ja "oikeus ei ole taivaalla leijuva henkiolento" ()Laakso 2012, s. 65Siltala 2010, s. 107. Holmesin teoriassa oikeus ilmenee tuomioistuinten ja viranomaisten faktisina reaktiotapoina, eli se on ajasta, paikasta ja olosuhteista riippuvainen tosiasiallinen entiteetti, jota hallitsevat tavoitteelliset näkökohdat.Laakso 2012, s. 67 Esimerkiksi yksityisoikeudellisen sopimuksen sitovuus merkitsee Holmesille vain todennäköisyyttä, että tuomioistuin määrää sopimusta rikkoneelle taholle vahingonkorvausvelvollisuuden. Hänen mukaansa oikeustieteen tulee lähestyä oikeutta lainrikkojan näkökulmasta ja pyrkiä laatimaan ennustuksia tuomioistuinten tulevista ratkaisuista.Siltala 2010, s. 106Laakso 2012, s. 66. Holmes ei pitänyt kovin luotettavana perinteisten oikeuslähteiden, kuten lainsäädännön ja prejudikaattien, tuottamaa tietoa, ja tiedon tuleekin sen lisäksi perustua empiiristen yhteiskuntatieteiden tuottamaan uudenlaiseen ja luotettavampaan tietoon oikeudesta ja yhteiskunnasta. Holmesin käsityksen ongelmana on pidetty sitä, että kun preskriptiivinen eli ohjaava normi korvataan tosiasiallisen käyttäytymisen deskriptiolla eli kuvauksella, ei ole enää mittapuuta sille, millä kriteereillä tietty tuomioistuinratkaisu voidaan katsoa oikeelliseksi eli lainmukaiseksi. Holmesin ehdottama lainrikkojan näkökulma oikeuteen siis sivuuttaa tuomarin oikeudellisen tiedonintressin.Siltala 2010, s. 109 Holmesin on katsottu ennakoineen oikeuden yhteiskuntatieteellisen analyysin läpimurtoa 1900-luvulla. Hänen ennustuksensa sen merkityksestä oikeustieteessä on osoittautunut sikäli oikeaksi, että esimerkiksi oikeussosiologia ja oikeustaloustiede ovat nousseet perinteisen lainopin rinnalle, mutta sikäli väärässä, että ne eivät ole syrjäyttäneet sitä.Siltala 2010, s. 112–113 == Lähteet == * * === Viitteet === == Aiheesta muualla == Luokka:Yhdysvaltalaiset juristit Luokka:Yhdysvaltalaiset professorit Luokka:Yhdysvaltain korkeimman oikeuden tuomarit Luokka:Vuonna 1841 syntyneet Luokka:Vuonna 1935 kuolleet
Edistysseurojen Kustannus

Edistysseurojen Kustannus oli suomalainen vuosina 1917–1923 toiminut kustannusliike. Se julkaisi Koti-, Naisten lehti-, Suomen Sotilas- ja Tuleva Suomi -nimisiä aikakauslehtiä ja kustansi vuosina 1917–1922 noin 140 kirjaa, joista pääosa oli tietokirjoja. Raittiuden Ystävät omisti 33% kustannusliikkeen osakkeista. Edistysseurojen Kustannus jätti konkurssianomuksen helmikuussa 1923.Lisätietoja A-G osakekirjojen yhtiöistä, Pörssitieto G. KockKaikille Suomen Sotilaan lukijoille, Suomen Sotilas, 10.03.1923, nro 7-8, s. 2, Kansalliskirjaston digitaaliset aineistotEdistysseurojen Kustannus Oy. konkurssi, Aamulehti, 11.03.1923, nro 58, s. 9, Kansalliskirjaston digitaaliset aineistot == Lähteet == Luokka:Entiset suomalaiset kirjankustantamot
Abraham Nordenstedt

Abraham Nordenstedt, vuoteen 1788 Qvarnstedt (20. joulukuuta 1764 Tammisaari – 28. tammikuuta 1820 Turku) oli suomalainen maanmittari, joka toimi Maanmittauslaitoksen ylijohtajana. Nordenstedtin vanhemmat olivat seppämestari Abraham Qvarnstedt ja Maria Öhberg ja puoliso vuodesta 1819 Hedvig Charlotta Nygren (k. 1838). Nordenstedt opiskeli Turun katedraalikoulussa vuodesta 1775 ja tuli ylioppilaaksi Turussa 1782. Maanmittausoppilas hän oli 1784 ja maanmittausauskultantti 1786. Nordenstedt toimi varamaanmittarina Hämeen läänissä vuodesta 1788 ja toimituskomissaarina armeijan laivastossa 1790. Jouduttuaan tuolloin sotavangiksi Koivistolla hän palasi vt. maanmittariksi 1792. Komissiomaanmittari Hämeen läänissä hänestä tuli 1795 ja ylimaanmittauskonttorin insinööri Tukholmassa 1798. Nordenstedt sai ensimmäisen insinöörin arvonimen 1802 ja maanmittaustirehtöörin arvonimen 1805. Samana vuonna hänestä tuli kamarikollegion 3. eli Suomen provinssikonttorin kamreeri. Eron tehtävästä ja luvan muuttaa Suomeen hän sai 1812, jolloin hänestä tuli Päämaanmittauskonttorin eli Maanmittauslaitoksen ylitirehtööri.Yrjö Kotivuori, Ylioppilasmatrikkeli 1640–1852: Abraham Nordenstedt. Verkkojulkaisu 2005. (Viitattu 23.5.2020) ==Lähteet== Luokka:Maanmittauslaitoksen pääjohtajat Luokka:Vuonna 1764 syntyneet Luokka:Vuonna 1820 kuolleet
Mike Garcia

Michael Garcia (s. 24. huhtikuuta 1976 Santa Clarita, Kalifornia, Yhdysvallat) on yhdysvaltalainen republikaanisen puolueen poliitikko, joka on edustanut Kalifornian 25. vaalipiiriä Yhdysvaltain edustajainhuoneessa toukokuusta 2020 lähtien. Hän on naimisissa Rebecca Garcian kanssa. Pariskunnalla on kaksi lasta. Irakin sodan aikana Garcia palveli Yhdysvaltain merivoimissa. == Lähteet == == Aiheesta muualla == * Garcian viralliset kotisivut Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1976 syntyneet Luokka:Kalifornialaiset poliitikot Luokka:Elävät henkilöt
Kirjallisuusvuosi 1818

Kirjallisuusvuosi 1818 käsittelee vuoden 1818 tärkeitä kirjallisuuden tapahtumia, uutisia ja julkistuksia. == Tapahtumia == * Uppsalalainen professori Erik Gustaf Geijer kirjoitti Narvan marssiin ruotsinkieliset sanat Kaarle XII:n kuoleman satavuotisjuhlan kunniaksi. * Old Vic -teatteri aloitti toimintansa Lontoossa nimellä Royal Coburg Theatre. * Taiteilija Caspar David Friedrich maalasi teoksen Der Wanderer über dem Nebelmeer (Vaeltaja sumumeren yllä). Siitä muodostui romantiikan taidesuunnan tunnus. * Suomalainen tutkimusmatkailija Arvid Adolf Etholén aloitti monivuotisen matkan Tyynellämerellä. * Filosofi Arthur Schopenhauerin pääteosta Die Welt als Wille und Vorstellung ei ilmestymisensä jälkeen myyty vuoden aikana yhtään kappaletta. == Julkaisuja == * Jane Austen - Northanger Abbey ( suom. 1953 Neito vanhassa linnassa ja 1999 Northanger Abbey) * Jane Austen - Persuasion ( suom. Viisasteleva sydän, 1951) * Giambattista Bodoni - Manuale tipografico (typografian perusteos) * Arthur Schopenhauer - Die Welt als Wille und Vorstellung (filosofin pääteos) * Mary Shelley - Frankenstein; or, the Modern Prometheus == Palkintoja == == Lähteet == 1818 Luokka:1818
Berezno (järvi Štšukinon pitäjässä, Pustoškan piiri)

Berezno () eli myös Berezno II on järvi Luoteis-Venäjällä Pihkovan alueen Pustoškan piirissä. Venäjän sana Bereznjak () tarkoittaa koivumetsää tai koivikkoa, joten järven nimi voidaan suomentaa Koivujärvi. == Maantietoa == Järvi on 1,5 kilometriä pitkä, 0,75 kilometriä leveä ja sen pinta-ala on 1,01 neliökilometriä eli 101 hehtaaria. Järvi on selkeän muotoinen ja sen lounaispäässä sijaitsee leveä lahti. Järven keskellä on kaksi pientä saarta, joiden yhteispinta-ala on 0,8 hehtaaria. Sen keskisyvyys on 1,3 metriä ja syvänteessä on 3 metriä vettä. Järven rannat ovat ilmakuvien perusteella matalat, sillä tiheä vesikasvillisuuden vyöhyke on leveä ja erityisesti edellä mainittu lahti vaikuttaa lähes umpeen kasvaneelta. Järven ympäristö on peltomaata ja niittyjä, joita metsämaa hieman polkkoo osiin. Vasilkin () kylä on 1,8 kilometriä pitkä raitti, joka alkaa järven etelärannasta ja jatkuu lähes Losnon pohjoispään korkeudelle asti. Raitti on osa Pustoškasta alkava tietä, joka ohittaa Losnon ennen kuin se kääntyy kohti Krasnojeta () pohjoisessa. Kylässä tiestä haarautuu raittia jatkava tie, joka päättyy Bereznon rantaan. == Luontoarvoja == Järvessä elää ainakin hauki, ahven, särki, lahna, säyne, suutari, kiiski, sorva, rantanuoliainen, mutakala, salakka, pasuri ja ruutana. Järven pohja on mutaa ja rannat ovat siltin sekaista hiekkaa, jonka päälle on laskeutunut mutaa. Rannat ovat monin paikoin soistuneet ja rannasta kasvaa järvelle kelluvia hetteikköjä. == Vesistösuhteita == Berezno sijaitsee Velikajan valuma-alueella. Bereznitsa lyhyt oja järven eteläpuolella ja se kuuluu luonnollisesti Velikajan valuma- alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven pohjoisrantaan laskee pohjoistesta tuleva Asnjanka ( ), jonka lähdejärvi on Osno. Myös järven itärantaan on kartoissa merkitty metsäoja. Järven valuma-alueen koko on lähteestä riippuen 51 tai 44,66 neliökilometriä . Bereznon laskuoja Bereznitsa () lähtee kylän takaa ja se laskee kilometrin jälkeen Losnoon. Vesireitti jatkuu Losnosta Dubnon () ja Šilovskojen () kautta Zavolotskojessa sijaitsevaan Lubjanan () lahteen. Lahdensuussa Velikaja jatkaa kohti luodetta. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Pustoškan piiri
El Pason piirikunta (Colorado)

El Pason piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 720 403 vuonna 2019. Piirikunnan hallintokeskus ja väkiluvultaan suurin asutuskeskus on Colorado Springsin kaupunki. Piirikunta on perustettu 1. marraskuuta 1861. == Väestö == Piirikunnan asukkaista 68,7 prosenttia on valkoisia, 14,47 prosenttia latinalaisamerikkalaisia ja 6,11 prosenttia afroamerikkalaisia. 96,6 prosenttia asukkaista on Yhdysvaltain kansalaisia. Piirikunnan väestön keski- ikä on 34,3 vuotta. ==Kuvia piirikunnasta== Tiedosto:CC COSPRINGS.jpg|Colorado Springsin keskusta. Tiedosto:Garden of the Gods overlook - panoramio.jpg|Vuoristomaisemaa piirikunnassa. == Lähteet == == Aiheesta muualla == Luokka:Coloradon piirikunnat
Arvo O. Aalto

Arvo Oskar Aalto (16. lokakuuta 1903 – 3. tammikuuta 1962Päivämäärät hautakivessä Honkanummen hautausmaalla (Kortteli 30, rivi 6, hauta 167)) oli suomalainen arkkitehti.Riihimäki-Seura ry. : Arkkitehteja Riihimäkeä suunnittelemassa Aallon isä Oskar Aalto omisti maalausliikkeen. Aalto kävi keskikoulun ja suoritti koristemaalarin tutkinnon Taideteollisuuskoulussa 1922. Hän toimi sitten maalausyrittäjänä ja suoritti samalla yksityisoppilaana ylioppilastutkinnon 1929. Hän valmistui sen jälkeen arkkitehdiksi Teknillisestä korkeakoulusta. Aallolla oli vuodesta 1935 alkaen yhteinen arkkitehtitoimisto Niilo Kokon kanssa ja vuonna 1942 toimiston osakkaaksi tuli lisäksi Veli Valorinta. Toimisto suunnitteli useita kohteita Helsingin keskustan alueella. Vuonna 1933 arkkitehtiylioppilaat Arvo Aalto, Niilo Kokko, Olavi Laisaari, Viljo Revell ja Heimo Riihimäki perustivat Oy Lasipalatsi Ab:n. Yhtiön tarkoituksena oli vuokrata entisen Turun kasarmin tontti ja rakentaa tontille väliaikainen liikerakennus. Vuonna 1935 Suomen Osuuskauppojen Keskuskunta (SOK) ja Voinvientiosuusliike Valio ostivat yhtiön ja antoivat liikerakennuksen suunnittelun Kokon, Revellin ja Riihimäen tehtäväksi. Lasipalatsin liikerakennus valmistui 1936. Lasipalatsi, docomomo.fi == Suunnittelutöitä == * Mäkelän talo, Kirkkopolku, Riihimäki 1934 * Pietarinkatu 15, Helsinki 1937, Niilo Kokon kanssa * Sinebrychoffinkatu 13–19 – Uudenmaankatu 41, Helsinki 1937, Niilo Kokon ja J. Saaren kanssa Sinebrychoffinkatu 13-19. -Uudenmaankatu 41. Arkkitehtien Arvo O. Aalto, Niilo Kokko ja J. Saari suunnittelema talo valmistui 1937 Sinebrychoffinkadun, Uudenmaankadun ja Bulevardin väliin, Helsingin kaupunginmuseo (Finna) * Puputin kutomo ja liiketalo, Hämeenkatu, Riihimäki 1938, Niilo Kokon kanssa riksu.net Puputin liiketalo Rakennus vaurioitui pahasti tulipalossa 11. joulukuuta 2020.Lauri Rautavuori, Toistakymmentä ihmistä joutui jättämään kotinsa, kun arvokkaan talon ylin kerros paloi asuinkelvottomaksi Riihimäen keskustassa, Yle.fi/uutiset 12.12.2020, viitattu 12.12.2020 * Kalevankatu 4 – Yrjönkatu 19, Helsinki 1939, Niilo Kokon kanssa Korttelit.fi : Arvo O. Aalto * Valtakäyrä 15 (Nortian/Jaakkolan/Katajan talo), Riihimäki, Niilo Kokon kanssa * Oravan tehdas, Riihimäki 1945 == Lähteet == Luokka:Suomalaiset arkkitehdit Luokka:Vuonna 1903 syntyneet Luokka:Vuonna 1962 kuolleet
Pieter Corneliszoon Hooft

Pieter Corneliszoon Hooft (1581–1647) oli alankomaalainen runoilija ja historioitsija. Viitattu 23.5.2020. Hooftin oli saanut tyyliinsä vaikutteita merkittäviltä italialaisilta runoilijoilta. Hänen pääalansa oli eroottisuus. Sen alan runokokoelmista ovat merkittäviä Af beeldinghen van Minne ja Minneliederen. Hooftin näytelmistä parhaita ovat paimennäytelmä Granida (1605) ja murhenäytelmät Geeraerdt van Velzen (1613) ja Beato (1616). Hooftin esikuva historiankirjoittajana oli Tacitus, jonka teokset hän käänsi hollanniksi. Hooftin omista historiallisista teoksista on merkittävin Nederlandsche Historien (1642), joka käsittelee aikaa 1555–1587. Asuinlinnaansa Muideniin Hooft kokosi ympärilleen ajan älymystöä Muiderkring-piiriksi. == Lähteet == == Aiheesta muualla == Luokka:Alankomaalaiset kirjailijat Luokka:Alankomaalaiset historioitsijat Luokka:Vuonna 1581 syntyneet Luokka:Vuonna 1647 kuolleet
Lil Uzi Vertin diskografia

Tämä on rap-artisti Lil Uzi Vertin diskografia, joka käsittää kaksi studioalbumia, yhden deluxe albumin, neljä mixtapea, neljä EP:tä ja 29 singleä. == Albumit == === Albumit === Albumi Albumin tiedot Listasijoitukset Luv Is Rage 2 * Julkaistu: 25. elokuuta, 2017 * Levy-yhtiö: Generation Now, Atlantic Records * Formaatti: CD, LP, C-Kasetti, Digitaalinen Lataus * US: 1 * AUS: 22 * CAN: 3 * GER: 80 * NLD: 13 * NOR: 9 * NZ: 10 * SWE: 15 * UK: 14 Eternal Atake * Julkaistu: 6. maaliskuuta 2020 * Levy-yhtiö: Generation Now, Atlantic Records * Formaatti: CD, Digitaalinen lataus * US: 1 * AUS: 1 * CAN: 1 * GER: 26 * NLD: 2 * NOR: 2 * NZ: 2 * SWE: 5 * UK: 3 Pink Tape * Julkaistu: 30. Kesäkuuta 2023 *Levy-Yhtiö: Generation Now, Atlantic Records * Formaatti: Digitaalinen Lataus * US: * AUS: * CAN: * GER: * NLD: * NOR: * NZ: * SWE: * UK: === Deluxe albumit === Albumi Albumin tiedot Lil Uzi Vert Vs. The World 2 * Julkaistu: 13. maaliskuuta 2020 * Levy-yhtiö: Generation Now, Atlantic Records * Formaatti: Digitaalinen lataus === Mixtapet === Albumi Albumin tiedot Listasijoitukset The Real Uzi * Julkaistu: 5. elokuuta 2014 * Levy- yhtiö: - * Formaatti: Digitaalinen lataus - Luv Is Rage * Julkaistu: 30. lokakuuta 2015 * Levy-yhtiö: Generation Now, Atlantic Records * Formaatti: Digitaalinen lataus, LP - Lil Uzi Vert Vs. The World * Julkaistu: 15. huhtikuuta 2016 * Levy-yhtiö: Generation Now, Atlantic Records * Formaatti: Digitaalinen lataus, LP US: 37 The Perfect LUV Tape * Julkaistu: 31. heinäkuuta 2016 * Levy-yhtiö: Generation Now, Atlantic Records * Formaatti: Digitaalinen lataus, LP US: 55 == EP't: == Albumi Albumin tiedot Purple Thoughtz EP Vol.1 * Julkaistu: 19. tammikuuta 2014 * Levy-yhtiö: - * Formaatti: Digitaalinen lataus 1017 Vs. The World * Julkaistu: 23. marraskuuta 2016 * Levy-yhtiö: Generation Now, GUWOP * Formaatti: Digitaalinen lataus Luv Is Rage 1.5 * Julkaistu: 26. helmikuuta 2017 * Levy-yhtiö: - * Formaatti: Digitaalinen lataus RED & WHITE * Julkaistu: 22. heinäkuuta 2022 * Levy-yhtiö: Generation Now, Atlantic Records * Formaatti: Digitaalinen lataus == Singlet: == Vuosi Single Albumi 2016 "Money Longer" Lil Uzi Vert Vs. The World "You Was Right" "Seven Million" (feat. Future) The Perfect LUV Tape "Erase Your Social" 2017 "XO Tour Llif3" Luv Is Rage 2 "The Way Life Goes" 2018 "Sauce It Up" "New Patek" 2019 "Free Uzi" "That's A Rack" "Sanguine Paradise" "Futsal Shuffle 2020" Eternal Atake 2020 "That Way" "Sasuke" "Party Girl" (Remix) (StaySolidRockyn kanssa) Fallin "Over Your Head" (Futuren kanssa) Astronauts "Patek" (Futuren kanssa) "Dolly" (Lil Teccan kanssa) Virgo World 2021 "BADASS" (ZillaKamin kanssa) "His & Hers" (feat. Internet Money, Don Toliver & Gunna) "Teenage Dream 2" (Kidd G:n kanssa) "Demon High" 2022 "bbycakes" (feat. Shygirl) (Mura Masan ja Pinkpantheress:n kanssa) demon time "Heavy" (Nigon kanssa) I Know NIGO! "SPACE CADET" RED & WHITE – EP "I KNOW" "FLEX UP" "HITTIN MY SHOULDER" "Just Wanna Rock" Luokka:Diskografiat
Losno (järvi)

Losno () on järvi Luoteis-Venäjällä Pihkovan alueen Pustoškan piirissä. == Maantietoa == Järvi on 4,5 kilometriä pitkä, 1,6 kilometriä leveä ja sen pinta-ala on 4,846 neliökilometriä eli 485 hehtaaria. Järven muoto on rikkonainen johtuen sekä järven suurista saarista että lahtien ja niemien polveilevasta kulusta. Järvellä on kymmenen saarta, joiden yhteispinta-ala on 30,6 hehtaaria. Suurin saari on 650 metriä pitkä ja 350 metriä leveä. Toiseksi suurin saari on pyöreä ja sen halkaisija on alle 200 metriä. Sen keskisyvyys on 2,5 metriä ja syvänteessä on 8 metriä vettä. Rannat ovat useimmiten syviä, sillä ilmakuvissa on vesikasvillisuus vähäistä. Järvi on luoteis-kaakko- suuntainen ja sen koillispuolella on paljon peltomaata tai niittyjä. Siellä sijaitsee vireä kylä Losno () ja sen kaakkoispuolella pieni Tserepjagi (). Järven muut alueet ovat metsämaata, jota lounaisrannoilla rikkovat jotkin Rahnovo () kylän peltoalueet. Myös Vasilkin () naapurikylä voidaan katsoa olevan järven vaikutuspiirissä. Vasilkista menee tie Losnoon ja Tserepjagiin. Sen kautta kulkee myös etelästä Pustoškasta alkava tie, joka ohittaa järven sen länsipuolelta ennen kuin se saapuu Vasilkiin ja kääntyy siellä kohti Krasnojeta () pohjoisessa. == Luontoarvoja == Järvessä elää ainakin hauki, ahven, särki, lahna, säyne, suutari, made, kiiski, sorva, rantanuoliainen, allikkosalakka, mutakala, törö, salakka, pasuri, ruutana, nieriä ja simppu, sekä jokirapua, jota tavataan niukasti. Järven pohja on siltin sekaista hiekkaa, jonka muta on peittänyt. Rannoilla on hiekan joukossa silttiä tai savea. Rannat ovat paikoin kivisiä. == Vesistösuhteita == Losnon laskureitti päättyy Velikajaan, jonka Velikajan valuma-alue on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen laskee lyhyt oja Bereznitsa () Bereznosta, joka on Acnjankan () valuma-aluetta. Myös Losnoon laskee ojia, joista Turnon () laskuoja on mainitsemisen arvoinen. Järven valuma-alueen koko on 79,2 neliökilometriä . Losnon laskureitti ei muodostu pelkästään joesta, vaan se alkaa virtaamalla leveänä salmena Dubnoon (), joka laskee lyhyttä ojaa myöten Šilovskojeen (). Tämä vuorostaan laskee Zavolotskojen Lubjanan () lahteen. Zavolotskoje on Velikajan läpivirtausjärvi, joten vedet jatkavat täältä pohjoiseen Velikajaa pitkin. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Pustoškan piiri